पहले ‘बिग बॉस’ ने उड़ान भरी, फिर निकले टाटा के नए ‘कप्तान’
टाटासमूह के संस्थापक जमशेदजी नौसरवानजी टाटा को श्रद्धासुमन अर्पित करने के बाद बिग बॉस (रतन टाटा) सबसे पहले उड़ान भरे, फिर टाटा समूह के नए कप्तान (चेयरमैन एन चंद्रशेखरन)। बिग बॉस ने शुक्रवार को करीब 1.40 बजे उड़ान भरी तो नए कप्तान ने शाम 2.10 बजे।
दो मार्च को शहर आए रतन टाटा ने संस्थापक दिवस से जुड़े सार्वजनिक कार्यक्रमों में हिस्सा लिया। और कहीं जाने से परहेज किया। उनकी तबीयत गुरुवार को बिगड़ गई थी। उन्हें चक्कर गया था। फिर भी वे गुरुवार शाम को जुबिली पार्क गए। शुक्रवार को सिर्फ कारखाना के भीतर संस्थापक दिवस में गए, बल्कि पोस्टल पार्क में शहरवासियों से भी रूबरू हुए। टाटा ट्रस्ट के प्रमुख रतन टाटा गुरुवार को शहर रहे थे तो विमान में ही वे खुद को असहज महसूस करने लगे थे। सोनारी विमान तल पर विमान उतरा तो रतन टाटा बहुत संभल कर सीढ़ी से नीचे उतरे। उन्हें हल्का चक्कर गया। वे सीधे डायरेक्टर्स बंगला गए। वहां डाक्टरों ने उनका चिकित्सकीय परीक्षण किया। तबियत ठीक नहीं होने की सूचना मिली तो टाटा संस के चेयरमैन एन चंद्रशेखरन उनसे मिलने आए। पूरी तरह स्वस्थ नहीं रहने पर भी रतन टाटा डायरेक्टर्स बंगला में सारे लोगों से मिले। अहम मसले पर उनसे गुफ्तगू की। टाटा संस के बोर्ड में फेरबदल के लिए चार महीने की लंबी लड़ाई पर फतह के बाद संस्थापक दिवस पर रतन टाटा शहर आए तो वे सीधे जनरल आफिस जाना चाहते थे। आखिर वहां उनके पूर्वज जमशेद जी नौसरवान जी टाटा की प्रतिमा है। कॉरपोरेट हाउस में बोर्ड मीटिंग भी थे, जहां सारे निदेशक आए थे। उन्हें सेंटर फॉर एक्सीलेंस भी जाना था। सारे कार्यक्रम टल गए थे। चिकित्सा के बाद रतन टाटा जुबिली पार्क जरूर गए थे। संस्थापक को श्रद्धा का फूल जो चढ़ाना था।
awa_Deva hin_Deva hin_Deva